Daang Naguilian

Ang Daang Naguilian (), na kilala nang opisyal bilang Lansangang Quirino (Quirino Highway) at tinatawag ding Daang Baguio-Bauang (), ay isang pangunahing lansangan sa hilagang Luzon, Pilipinas, na dumadaan mula Baguio hanggang sa bayan ng Bauang sa lalawigan ng La Union. May haba na 46 kilometro (28.6 milya) ang lansangan, at dumadaan ito sa mga bayan ng Tuba at Sablan sa Benguet, at Burgos, Naguilian, at Bauang sa La Union. Ang silangang dulo nito ay sa Daang Abanao sa Baguio, at ang kanlurang dulo nito ay sa Lansangang MacArthur sa Bauang.

Nagsisilbi ito bilang isa sa mga pangunahing ruta papasok ng Baguio. Kadalasang ginagamit ito ng mga motorista na galing sa lungsod ng San Fernando, gayundin mga hilagang lalawigan ng Ilocos, para makapasok ng lungsod.

Kasaysayan
Ang Daang Naguilian ay ang kauna-unahang daan na nag-uugnay ng Baguio sa mga kababaang pook, at ang katangi-tanging daan papasok ng lungsod, hanggang sa itinayo ang Daang Kennon noong 1901.

Binigyan ito ng bagong pangalan na Lansangan ng Pangulong Elpidio Quirino (President Elpidio Quirino Highway), sa karangalan ni dating Pangulo Elpidio Quirino. Bagaman kilala ito nang opisyal bilang Quirino Highway, nakasanayan na ng madla na tawagin ito sa dating pangalan nito na Naguilian Road.

Tingnan din
 Mga lansangan sa Pilipinas

Mga sanggunian

Naguilian road